(En Berbère-Tachelhiyt) J'accuse X
ad dagh niwrri s-kra n-waliwn iqquRn
--------------------------------------
ghassad rad dagh sawlgh s-yan wawal nit bahra iqquRn d-iclHiyn, nigh ayt tmazgha, nigh aynna ran gin-t.
iDhar-iyi, ssuggigh-nn, mas ibadl umussu. sul hati izwar-iyi yadlli mas ullgh awal iqquRn mnnawt twal, inigh masdd rrhD lli n-uswingm d-wawal ur ibiddn abla f-tghuyyit, d-usmummi, d-tkunniyt, d-uzawar n-tmksawiyt, d-kullu ma igan anaw n-tjlxay, is ur rad bda iqqn imawn i-wiyaD (nqqR f-izzday-ad: ICI, ICI, et ICI). mHsub, hati ur rad bda ittikSaD mummu bu33u
iDhar ghilad is nit tlkm ixss, d-is bdan, nigh rad bdun walsiwn n-middn ad fsin timukras nnsn lli-tn isfissn yan smmus d-mraw n-usggwas ayad; mHsub ssgh uzmz lligh-d iga ugllid DDahir n-ujdir.
ghmkann, amussu amazigh, tkcm-t tkni mnnaw isggwasn ayad; acku ssudan fllas yat tugtt n-id bu tqwmma n-waqquR ssgh azmz-ann lli nbdr. ttun id bu waqquR, gh-tassuqqt lli ssRghan, masdd urd kra yaDnin, bla n-twwuriwin lli skrn id bu lyaqin lli isalan tiwwurin n-iwDfan gh-usays n-tussna, d-wawal amazigh, d-tussna, d-umzruy, d-kra igatt aDghar n-usiggl, ad issussn igwDrar n-isggwasn d-tasutin f-tmagit lli igan tin kullu ayt tmazirt; tamagit-ann, lli mDlnt tasutin izrin n-ayt tmazirt ukan - gn-iyt ssgh lgns-ad ngh lgns-ann, ssgh uqqbil-ad nigh wayyaD. hann nitni a iskrn ma ittyawskarn, urd kra yaDnin.
ilazm ad ur nttu, gh-umind-ad, masdd TTlba d-iwRRaciyn, d-la3dul, d-imassann iclHiyn d-imazighn d-irifiyn, a-nn igan lajhad ggutnin gh-maylli ttaran gh-tasutin-ad izrin, aylligh kullu ssukin, ssgh usays n-tudrt n-kraygatt ass, kullu ma igan timitar n-tussna d-tmagit d-wawal amazigh.
sul is-akkw ulln ccajaRat n-TTaSilat n-amaka n-ayt tmazirt gh-izmaz-ann aylligh-tnt sslkmn i-tawjiwin n-lanbiya d-SSuHaba.
ur-asn isghwi yan mayann ula ishakkak-t fllasn. is hlli gan id war-ssi3r lli dar ur tlli TTmrt gh-iman nnsn. ar ttghawaln ad gin kra ilan atig smunn ayda n-ddunit igh lsan aqccab n-wiyyaD (hati ra-iyi-d ukan ilkm gh-mann ur yaggugn yan warra lli-d ssufghagh s-tfRansist f-mslt-ad n-TTlba d-inDDman n-mayad izrin).
RRhD-ann n-ufugh n-ugayyu n-fgan, salan-t inttuqfa n-imazighn ixar tasutin n-id stint d-id sb3int lli izrin, lligh kullu gan imaRksiyn bahra iHrran n-l3uRuba, tugtt nnsn yuwrrin ghilad gan ghaylli mmi ttinin “imghnasn”, ar ttagwln kullu tajlxay n-mad ijRan f-umggrD n-“3ribbanat”. ilazm ad ittyawssan mnck akkw n-“3ribbanat” ad-d ikcmn tamazirt gh-umzruy. kra n-yan 40.000. d-mad-tn-d icckcmn? yak imazighn iznatn n-ayt mrrin ad-tn-d icckcmn gh-uzmz n-laHkam nnsn afad srsn Twwa3n iqqbiln yaDni lli ssgisn ur igin, sliwan akkw iclHiyn inZmudn lli ffughn laHkam afus?
yak imazighn ayt mrrin ukan a-nn igan lajhad ssghlin ccajaRa n-tawja nnsn gh-yan uzmz aylligh-tt sslkmn i-lanbiya, cckcmn awal n-t3rabt s-kullu iHnaD n-tnbaDt lli ulln. (aggwat-nn s-wansa-yad, tgm ttmi i-iwaliwn n-ibaDan ssgh id-ghassad, akkwn issrbH Rbbi: ICI).
awa hati ghmkann a tga jjRRt, urd kra mamnk yaDni; nkrn ghilad ilmma id bu uqmmu d-waqquR ar smummuyn gh-yiD d-uzal gh-iswak, inin-ak masdd “3ribbanat” n-ur nssn mani ad-tn iHgRn iskr gintsn ghaylli gan ghilad.
awa lligh nnifln waman gin wiyyaD, ibadl lmnzl d-uzmz, yut bugjdi n-tgldiyt lxRS, iZR-nn ma-nn iZRa, yaf-nn masd tussna tamazight d-id bab nns, tuwrri tga yan imiss nit bahra isstln gh-lmizan, inkr idHi-d nit DDahir n-ujdir, i3uwl f-umussu amazigh a d ig yan imiss d-yan ugjdi amaynu idusn mad f-ar ttsdu tanbaDt n-tmazirt kulltt gh-uzmz-ad ur irwasn wiyaD; lligh kull iskr mayann waHdat, ur gis isdi f-Htta kra n-ugjdi ssgh igjda iqqdimn lli ittyaccan lli f-yadda tbidd tnbaDt, fissn kullu igjda-yann mmakrsn walsiwn i-yid ban nnsn, ur sul ufin mad ttinin, fissn ar ttqln ad badln lamnazil n-izmaz.
gh-luqqt-ann a-gh nkrn ijmu3n n-inHtatafn d-tnHtatafin lli dar ur illi slid alsiwn n-waqquR. nkrn gin timaD d-tiyaD n-trubba n-ghaylli mmi tinnin “imghnasn”, akwin-inn gh-ughrrabu, ssRghn gis tassuqqt n-usmummi d-uzawar, ar smigiln ad-t ssngDn igh ur ittyawskar mayad, d-igh ur ittyawskar mayann. ghlin s-tkiDut, kra igatt yan innayk fkat-iyid akwzar, fkat-yid taknariyt, …, nigh-nn Drgh, ssngDgh aghrrabu n-lmxzn (“lircam ifka i-trubba-aynn, ur-agh ifki i-trabbut nngh; nkkwni ra nall awal uggar s-uflla: nkkwni nra azrf aqqbur, xSSan-agh ayt Rb3in, nra acnyal n-tamazgha ssgh siwa d-burkinafaSSu ixar tigzirin n-uknariy, nra akal n-uqqbil nngh s-iwwutta nns n-mayad izrin gr-agh d-tqqbilin; nkkwni nra tifinagh ad kullu mslnt tiswak ghassad urd askka mqqar a-tnt ur yaqqra yan lHaSul, nkkwni nra lkaram; nra lHadata n-kra n-tfranSiSt nigh tinglizt nigh aynna-d yiwi Rbbi; macc, awddi, ur n’nni ayamar n-t3rabt n-3ribbanat …).
ghilad, lligh ttyalaln icnyaln n-tmazgha, dln akkw akal zund alim, immk s-tn-d Dfarn ntln-tn akkw icnyaln n-tqqbiln zund jjlf gh-tmjjiwjt, hann ilmma Zran kullu middn tigira-yad timitar n-karama, d-Hadata d-3ilmaniya, d-kullu ibaDan yaDni.
Zran ghayann llighnn ikcm yan umghnas n-karama d-Hadata d-3ilmaniya s-yat tmzgida, ibbi f-imZZulla taZallit n-ljam3, isfiss TTalb ar-t irggm, ifk-tt i-uzawar i-kullu willi mmi iga s-ism “TTlba n-lmxzn” ula i-lmxzn s-ugayyun nns, inkr ar ikkat gh-lmqqSurt s-tukkimt f-idmarn nns, ar ittini: nkki hati gigh zund lxlift saydn 3umar; igh giti tZram ma ikwnan tssaghdm-t. awa hann yat tmatart bahra ifawn n-Hadata n-umussu amazigh. yat tmatart lli iffin tikSSaD gh-tasiwin d-wulawn n-midddn, akwin-inn fllas wida yadlli hlli ittqln ad badln izmaz agwnna mmaghn imssuqqn gh-tassuqqt nnsn.
ghilad, ghwinn lli yadlli jju ur iZdarn ad grun, fhmn atig idran n-tussna tamazight d-umussu amazigh iSHan, willi isfiss DDahir n-ujdir, nnfsin ghilad walsiwn nnsn, sul rad nnfsin uggar, afn-inn mas innifl uzmz badln lamnazil, iRZm-d dagh yan imi n-ljdid i-ayn wawal aqqdim. ZDarn ghilad ad-d dagh ldin arratn lli nnsn iqqbuRn ad dagh gisn aqqran llaTif n-mayad izrin f-ghaylli mmi ttinin DDahir lbarbari, ssikSDn srs ayt tmazirt lli iran lhna d-tawwuri ilan agwri d-lyaqin gh-yan ubrid ighzzifn lli s-ur iZDar Htta yan ula Htta kra n-rabbut nigh taqqbilt ad-t ibbi s-lxiR d-lfaydt waHdat.
tamazirt ur immkin ad tbidd ar tzzigiz bla n-bugjdi nns d-tannalin n-ayt ugri d-uswingm d-wiyda d-lmal lli issugrn.
ghayann kullu ad-f-nn ssuggigh masdd agwnna-nn ifaw i-yid bu lxRS yattyn masdd amussu amazigh ur sul igi ma-f ar ttsdaw tnbaDt gh-immrgtin d-iggngar n-tsyyast, hann Htta kra n-tghawsa lli-d izzan gh-kra n-uzmz ur dars illi ddwam, abla magh tmla is nit tssugr yili dars ugri d-TTmrt d-usstl gh-lmizan n-kullu limuRat n-tmazirt; urd ghar inihnitn n-yiD d-uzal n-ibRghazn n-tassuqqt, lli ittmaghn ingratsn magh ur ufin madd tmaghn, nigh nfassayn , rwln, kcmn s-inghwran nnsn magh-nn ibayn ughRuch.
is iga walabudd ad-d nut amdya iddrn, gh-ma iZlin s-tghnnant d-imaghn n-iqqbiln n-imazighn ingratsn, nawi-d wad kullu gisn iggwran, walli mmi tga taZit-ad ijlxn lli yukin msigirit-ad ngr sin imgharn n-umussu amazigh, Hmad 3aSiD d-naSir zzafzafi, yat tmatart n-yiggig lli izggurn i-ubbaqqi n-jja3qqat (aggw-nn s-ghid: ICI, tzadt ghid: ICI)?
zzafzafi iga ssgh iznatn (زناتة), 3aSid iga ssgh inZmuDn (مصمودة). is-nn ur tZrim mas ar-d ukan issktay ghayad taghnnant lli nbdr gh-msizwirt ngr ayt mrrin iznatn lligh umZn laHkam, d-iclHiyn inZmuDn tigira n-magh nnhraqqin laHkam nnsn?
awa hati izwar-iyi dagh is kullu swalgh f-mayad gh-yan mnnaw igwzman n-warrtn (2012) lli urigh f-tmddulla n-ghaylli mmi ttinin “acnyal amazigh” (nqqR azzaday-ad: ICI).
hann ad bahra ur iSSHaw bnadm kullu mad-as-d mmalnt tinsmaqqalin n-uDbib.
Membres qui aiment ce contenu
Inscrivez-vous au blog
Soyez prévenu par email des prochaines mises à jour
Rejoignez les 323 autres membres
kab_Latn taq_Latn unk kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn taq_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn fra_Latn fra_Latn fra_Latn fra_Latn